open-index/open-wikipedia-markdown huggingface dataset:
Helios (Homonymie)

**Helios** steet fir:

* Helios, Sonnegott an der griichescher Mythologie 
* Helios (Automark), fréier schweedesch Automark
* Helios (Motorrad), eng Motorradmark vun de Bayeresche Fligerwierker
* AeroVironment Helios, ee vun der NASA entwéckelte Solarfliger
* Helios (Ultraleichtfliger), en zweesëtzege franséischen Héichdecker
* Helios (Boot), e Kiilboot
* Helios (Sond), zwou Sonne-Sonden Helios A a B
* Helios (Satellit), franséisch Opklärungssatellitten Helios I an II
* HeliOS, en Transputer-Betribssystem
* Helios (Band), eng däitsch Synth-Popgrupp
* Helios (Musiker), en US-amerikaneschen Ambient-Museker
* Helios (Zäitschrëft), e Magazin fir Fräikierperkultur
* Helios (Äppelzort), eng am Joer 1904 gezüchten Äppelzort zu München 
* Helios (Drauf), eng Drauwenzort

**Helios** ass den Numm vu follgende Entreprisen:

* Helios Airways, eng privat zypresch Fluchgesellschaft
* Helios Kliniken, en däitsche Spidolkonzern
* Helios Media, e Verlag zu Berlin

Persounen:
* en US-amerikanesche Wrestler kuckt Ricochet (Wrestler)
Jillian Clare

D**'Jillian Clare**, gebuer de 25. Juli 1992 zu Portland am Bundesstaat Oregon, ass eng US-amerikanesch Filmschauspillerin. Si huet hir Carrière am Joer 2001 als Kannerschauspillerin ugefaangen.

D'Clare gouf gréisstendeels mat hire Rollen an den Televisiounsserië *[[Freak Or Freak Out]]*, *[[Days of Our Lives]]* (als *jonk [[Abigail Deveraux]]*), an och an der Webserie *[[Miss Behave (Webserie)|Miss Behave]]* bekannt.

## Auszeechnungen
* 2003-05: Nominéierung fir de Young Artist Awards,
* 2014: Nominéierung fir den IAWTV Award.

## Filmographie (Auswiel)
* 2003: *Truth and Dare*
* 2003: *[[Quigley (Film)|Quigley]]*
* 2003-04: *[[Days of Our Lives]]* (Televisiounsserie, 33 Episoden)
* 2012: *[[The Kitchen (Film 2012)|The Kitchen]]*
* 2014: *[[Alien Abduction]]*
* 2014: *[[By God's Grace]]*

## Um Spaweck

__NOTOC__
Nikolsk

De Begrëff **Nikolsk** bezeechent:
* eng russesch Stad am Oblast Pensa: Nikolsk (Oblast Pensa),
* eng russesch Stad am Oblast Wologda: Nikolsk (Oblast Wologda).

## Kuckt och
* Mikolsk (Homonymie).
Mikolsk

De Begrëff **Mikolsk** bezeechent:
* eng wäissrussescht Uertschaft am Rajon Buda-Kaschaljowa, Woblasz Homel: Mikolsk (Rajon Buda-Kaschaljowa),
* eng wäissrussescht Uertschaft am Rajon Homel, Woblasz Homel: Mikolsk (Rajon Homel),
* eng wäissrussescht Uertschaft am Rajon Karma, Woblasz Homel: Mikolsk (Rajon Karma),
* eng wäissrussescht Uertschaft am Rajon Tschatschersk, Woblasz Homel: Mikolsk (Rajon Tschatschersk),
* e wäissrussescht Duerf am Rajon Drybin, Woblasz Mahiljou: Mikolsk (Rajon Drybin).

## Kuckt och
* Mykilsk, en ukrainescht Duerf am Oblast Jytomyr,
* Nikolsk (Homonymie).
Nikolsk (Oblast Pensa)

**Nikolsk** (op Russesch: Никольск, op Ersjanesch: Никольск ош) ass eng Stad am Oblast Pensa am Wolga-Federatiounskrees a Russland. Se läit eng 120&nbsp;km nordëstlech vu Pensa.

Et ass de Verwaltungszentrum vum [Rajon Nikolsk ([Oblast Pensa)|Distrikt Nikolsk]]. Si huet  Awunner (Stand ). D'Stad huet eng Fläch vun zirka 12&nbsp;km².

Nikolsk gouf am Joer 1761 als Uertschaft **Nikolo-Pjostrowka** (Николо-Пёстровка) gegrënnt. 1954 krut et d'Stadrechter a gouf op Nikolsk ëmbenannt.

## Um Spaweck
Marcel Pesch

De **Marcel Pesch**, gebuer de 14. Juni 1910 zu Reims a Frankräich, a gestuerwen den 18. Februar 1985 zu Ixelles an der Belsch, war e lëtzebuergesche Vëlossportler an Olympionik. En ettlech Quellen hunn de Marcel Pesch zu Onrecht als *Albert Pesch* opgelëscht.

Hien huet Lëtzebuerg op den Olympesche Summerspiller 1928 zu Amsterdam vertrueden.

## Kuckt och
Pesch

**Pesch** ass e Familljennumm, deen entweeder vu *[[Päsch]]*, enger ageperchter Wiss beim Haus, oder awer vun enger vun den Uertschaften an Nordrhäin-Westfalen, déi sou heeschen, hierkéim.

1881 gouf et zu Lëtzebuerg 125 Leit mat deem Numm, 1930 waren et der 140 an 1981 der 109.

Ënnert de Leit, déi sou heeschen oder geheescht hunn, sinn:
* Carl August Pesch (1735–1793), en däitsche Violonist a Komponist.
* Doro Pesch, och bekannt als Doro (* 1964), eng däitsch Rocksängerin.
* Edmund Pesch (1903–1992), en däitsche Journalist.
* Erhard Pesch (* 1941), en däitsche Vëlossportler.
* Eugène Pesch (1908–1991), e lëtzebuergesche Sammler.
* Franz Pesch (* 1947), en däitschen Architekt an Urbanist.
* Hans-Jürgen Pesch (1935–2010), en däitsche Medezinner.
* Hans-Wilhelm Pesch (* 1937), en däitsche Politiker (CDU).
* Heinrich Pesch (1854–1925), en däitsche Jesuitt, Ekonomist a Sozialphilosoph.
* Helmut W. Pesch (* 1952), en däitsche Schrëftsteller, Lecteur, Illustrator an Iwwersetzer.
* Hilde Pesch (1899–1984), eng däitsch Infirmière a Politikerin.
* Jean-Louis Pesch (* 1928), e franséische Comicszeechner.
* John J. Pesch (1921–2010), en US-amerikanesche Generol a B-17-Pilot am Zweete Weltkrich.
* Joseph Pesch (* 1947), e lëtzebuergesche Foussballspiller.
* Karl Pesch (1889−1941), en däitsche Medezinner, Professer a Rassen- a Sozialhygieneker.
* Léon Pesch, e lëtzebuergesche Schwëmmer.
* Louis Pesch (1904–1959), e lëtzebuergesche Vëlossportler.
* Marcel Pesch (1910–1985), e lëtzebuergesche Vëlossportler.
* Nick Pesch (* 1974), en australesche Sportler (Australian Football).
* Otto Pesch (1917–2007), en däitsche Journalist.
* Otto Hermann Pesch (1931–2014), en däitsche kathouleschen Theolog.
* Paul Pesch (1924–2010), en hollännesche Politiker.
* Rudolf Pesch (1936–2011), en däitschen Historiker an Theolog.
* Tilman Pesch (1836–1899), en däitsche Jesuitt a Philiosoph.
* Wilhelm Pesch (1923–2013), en däitsche kathouleschen Theolog.
* Willi Pesch (1907–1940), en däitsche Foussballspiller.
* Winfried Pesch (1928–2006), en däitsche Komponist vu Kierchemusek.
Neville Marriner

De Sir **Neville Marriner**, CH, CBE, gebuer de 15. Abrëll 1924 zu Lincoln, an England, a gestuerwen den 2. Oktober 2016, war e britteschen Dirigent a Violonist.

Vun 1950 bis 1959 war e Professer fir Gei um Londoner Royal College of Music. Vun 1952 u war hie Violonist beim Londoner Philharmonia Orchestra a beim London Symphony Orchestra LSO.

1958 huet hie mat 12 aneren LSO-Museker de Kammerorchester *[[Academy of St Martin in the Fields]]* gegrënnt. Nodeems se e déi éischt Joer Krämpes haten, iwwer d'Ronnen ze kommen, haten se 1970 mat enger Opnam vum Antonio Vivaldi senge *Véier Joreszäiten* e grousse Succès, deen déi Joren drop, mat enger ganzer Rëtsch vu Placke mat Aspillunge vu verschiddene Komponisten, nach méi grouss sollt ginn.

Vun 1969 bis 1979 war de Marriner Dirigent vum Los Angeles Chamber Orchestra, dono bis 1986 Musikaleschen Direkter vum Minnesota Orchestra. Vun 1983 bis 1989 huet hien de Radio-Sinfonieorchester Stuttgart geleet.

1984 huet hien d*'Academy of St. Martin in the Fields* bei hirer Opnam vun der Filmmusek fir dem Miloš Forman säin *[[Amadeus (Film)|Amadeus]]* dirigéiert.

## Literatur
* Christian Tyler: *Making Music: Neville Marriner and the Academy of St Martin in the Fields.* Unicorn Press, Norwich, 2009, ISBN 9781906509040.
## Um Spaweck
Herschell Gordon Lewis

Den **Herschell Gordon Lewis**, gebuer de 15. Juni 1929 zu Pittsburgh a Pennsylvania, a gestuerwen de 26. September 2016 zu Fort Lauderdale a Florida, war en US-amerikanesche Filmregisseur.

Den Herschell Gordon Lewis ass ee vun den éischte Regisseuren déi Splatter- oder och Gore- Filmer gedréint hunn.

## Filmographie (Auswiel)
* 1961: *[[Living Venus]]*
* 1961: *[[Daughter of the Sun]]*
* 1962: *[[Nature's Playmates]]*
* 1963: *[[Blood Feast]]*
* 1963: *[[Bell, Bare and Beautiful]]*
* 1963: *[[Scum of the Earth]]*
* 1964: *[[Two Thousand Maniacs!]]*
* 1965: *[[Monster A-Go Go]]*
* 1965: *[[Color Me Blood Red]]*
* 1967: *[[A Taste of Blood]]*
* 1967: *[[The Gruesome Twosome]]*
* 1967: *[[The Girl, the Body, and the Pill]]*
* 1967: *[[Blast-Off Girls]]*
* 1968: *[[Brand of Shame]]*
* 1968: *[[She-Devils on Wheels]]*
* 1970: *[[The Wizard of Gore (Film 1970)|The Wizard of Gore]]*
* 1971: *[[This Stuff’ll Kill Ya!]]*
* 1972: *[[Year of the Yahoo!]]*
* 1972: *[[The Gore Gore Girls]]*
* 2002: *[[Blood Feast 2: All U Can Eat]]*
* 2009: *[[The Uh-Oh Show]]*

## Um Spaweck
Vesta (Rakéit)

D**Vesta** ass eng franséisch Héichtefuerschungsrakéit, déi tëscht 1965 a 1969 vun Hammaguir a vum Centre Spatial Guyanais fënnefmol gestart gouf. 
D'Vesta ass eng vergréissert Weiderentwécklung vun der Véronique-Rakéit.

D'Notzlaascht vun der Vesta war 500&nbsp;kg, d'maximal Héicht 400&nbsp;km, de Startschub 140,00&nbsp;kN, d'Startmass 5700&nbsp;kg, den Duerchmiesser 1,00 m an d'Längt 10,20 m. De Motor gouf mat Terpetäin als Dreifstoff a Salpéitersaier als Oxidant ugedriwwen. D'Dreifstoffer goufe mat Drockgas ouni Pompelen an d'Dreifwierk gedréckt.

Bei zwéi Flich ware Makakenafen u Bord, déi nees lieweg erëmkoumen.
 
## Startlëscht

## Um Spaweck
* Encyclopedia Astronautica: http://www.astronautix.com/v/vesta.html
* Jean-Jacques Serra: Veronique and Vesta
NGC 1386

Den **NGC 1386** ass eng spiralfërmeg Seyfertgalaxie am Stärebild Eridanus.

D'Galaxie gouf vum däitschen Astronom Julius Schmidt am Joer 1865 mat engem 15,75-cm-Teleskop entdeckt.

## Kuckt och

## Um Spaweck

* SEDS
* http://aladin.u-strasbg.fr/java/alapre.pl?NGC1386
* https://web.archive.org/web/20201124101947/https://skyview.gsfc.nasa.gov/current/cgi/runquery.pl?Interface=quick&VCOORD=NGC1386&SURVEY=Digitized%20Sky%20Survey
* SIMBAD Query
* Artikel a Biller vum NGC 1386 op wikisky.org
* NGC/IC Projet
*  ''NGC 1386'' an der NASA Extragalactic Database
Jean Reiter

De **Jean Reiter**, gebuer de 14. Februar 1954, ass ee lëtzebuergesche Professer am Secondaire a Philosoph.

No senge Secondairesstudien am Lycée Michel-Rodange an der Stad huet de Jean Reiter op der Sorbonne zu Paräis Philosophie studéiert. No engem *[[Diplôme d'études approfondies|DEA]]* iwwer d'Philosophie vum Kierkegaard a vum Heidegger, ëmmer nach op der Sorbonne, ass hien 1979 als *Professeur stagiaire* an den LMRL zeréckkomm. Seng wëssenschaftlech Thees am Kader vum Stage, *Le temps chez Kierkegaard et Heidegger*, huet hien 1981 verdeedegt. 1983 krut hie seng éischt Nominatioun an de Péitenger Lycée Mathias-Adam. 1997 huet hie seng Mutatioun an den LMRL ugefrot a kritt. Do war hien iwwregens vun 2003 bis 2006 *Directeur adjoint*. 2006 huet de Jean Reiter déi Plaz opginn an huet sech an de Kolléisch versetze gelooss.

De Jean Reiter huet nieft der Philosophie och Franséisch enseignéiert. 2016 ass hien a Pensioun gaangen an ass du geschwë fräie Mataarbechter beim radio 100,7 ginn. Do betreit hien eng Radiossendung ënner dem Titel "Liewenswäisheeten".

Vun 2016 bis 2019 huet hien, als "reintegréierte Professer", nees franséisch Coursen am Stater Kolléisch ginn.

## Publikatiounen (Auswiel)
* *Wie abhängig ist die menschliche Seele?*; in: *Sicut cervus 2007*; erausgi bei *[[Heimat und Mission]]*, Clairefontaine, 2007; Ss. 51-76.
* *La clarté obscure de la philosophie de René Descartes*; in: *[[d'Lëtzebuerger Land|d'Letzeburger Land]]*, Joergank 34 (1987), Nr. 49, Ss. 8-9 (ill.).
* (als Co-Auteur) *Itinéraires philosophiques*; Philosophiesbuch (Anthologie) fir d'Premièresklasse vum Secondaire *classique*; Lëtzebuerg (Educatiounsministère), 2002; XXII + 464 Säiten.

## Literatur
* Joseph Salentiny, Abschiedsried; in: *[[annALes Athénée de Luxembourg|annALes Athénée de Luxembourg / d'annALe vum Staadter Kolléisch]]*, 09/2015-2016; vgl. S. 119 (ill.). 
* Interview am Programm vum radio 100,7 vum 12. September bis den 31. Oktober 2016, S. 37 (mat Photo).
NGC 1382

Den **NGC 1382** ass eng elliptesch Galaxie am Stärebild Fornax.

D'Galaxie gouf am Joer 1865 vum Astronom Julius Schmidt mat sengem 16&nbsp;cm-Teleskop entdeckt. Den NGC 1381 ass e Member vum Fornax-Galaxiëkoup.

## Kuckt och

## Um Spaweck

* SEDS
* http://aladin.u-strasbg.fr/java/alapre.pl?NGC1382
* https://web.archive.org/web/20241130204937/https://skyview.gsfc.nasa.gov/current/cgi/runquery.pl?Interface=quick&VCOORD=NGC1382&SURVEY=Digitized+Sky+Survey
* SIMBAD Query
* Artikel a Biller vum NGC 1382 op wikisky.org
* NGC/IC Projet
*  ''NGC 1382'' an der NASA Extragalactic Database
Nicolas-Édouard Becker

Den **Nicolas-Édouard Becker**, gebuer als Nicolas Becker den 23. August 1842 zu Wuermer, a gestuerwen de 7. Juni 1920 zu Fredonia am Ozaukee County am amerikanesche Staat Wisconsin, war e lëtzebuergeschen Auteur.

## Liewen a Wierk
Den Nicolas-Édouard Becker ass 1854 am Alter vun 12 Joer zesumme mat sengen Elteren a sengen 3 Schwësteren an Amerika ausgewandert. Hien huet do am Ufank op der Farm vu sengem Papp matgeschafft, gouf dann awer selwer Farmer, spéider och nach Stadschreiwer, Friddensriichter an Nottär zu Fredonia am Ozaukee County am Wisconsin. Hien huet och als Schoulmeeschter fir déi lëtzebuergesch Auswandererkanner geschafft. Spéider war en och politesch aktiv a gouf Deputéierte vum Staat Wisconsin.

Hie war niewebäi och Mataarbechter vun der lëtzebuergescher Press an Amerika an huet eng grouss Zuel Gedichter a lëtzebuergescher Sprooch an der *Luxemburger Gazette für Recht und Wahrheit* vum Nicolas Gonner an an der *Luxemburger Post*, déi zu Chicago an de Joren 1897 bis 1900 erauskoum, verëffentlecht.

Den Nicolas Gonner huet déi gesammelt Texter vum Becker a sengen zwou Anthologien *Onserer Lider a Gedichter an onserer Letzeburger-deitscher Sproch* (1879) a *Prairieblummen* (1883) verëffentlecht.

1908 huet de Becker zu Chicago eng Sammlung vu senge Gedichter erausginn ënnert dem Numm *Lexicon der eigenthümlichen Benennungen vieler Bewohner des Nördlichen Theils, von Ozaukee Co., Wis. und Umgebung. In zwei Theilen. Gesammelt und Herausgegeben von N.E. Becker. Nebst einem Anhang Luxemburgischer Gedichte von demselben*.

Den Nicolas-Édouard Becker huet eng Rei amerikanesch Ausdréck an d'Lëtzebuergesch agefouert, z.&nbsp;B. Blockhaus, Farm, Tomahawk, Skalp.

## Literatur
* *N.E. Becker 1842 -1920 - E Wormer Dichter an Amerika*, 1987, Ed. Lëtzebuerger Guiden a Scouten, 19. Band vun de Wormer Muselbéicher, Impr. E. Faber, Gréiwemaacher, 166 S.

## Kuckt och
* Lëscht vu lëtzebuergesche Schrëftsteller

## Um Spaweck

## Referenzen an Notten
Kersti Kaljulaid

D**'Kersti Kaljulaid**, gebuer den 30. Dezember 1969 zu Tartu, war vum 10. Oktober 2016 bis den 10. Oktober 2021 Staatspresidentin vun der Republik Estland. Vun 2004 bis 2016 war si déi estnesch Representantin beim Europäesche Rechnungshaff.

D'Kersti Kaljulaid huet vun 1987 bis 1992 op der Universitéit Tartu Biologie mam Schwéierpunkt Geneetik studéiert. 2001 huet si do hire Master of Business Administration (MBA) gemaach.

Vun 1994 bis 1997 huet si fir d'Telekommunikatiounsentreprise *Eesti Telefon* geschafft. 1997/98 war se bei der estnescher Bank *Hoiupank* beschäftegt. 1998/99 gouf si als Projetsmanagerin bei der Nofollegentreprise *Hansapank*.
1999 gouf si ekonomesch Conseillère vum Premierminister Mart Laar. 2002 goung si bei den Energiekonzern *Eesti Energia* a gouf dunn Direktesch bei deem sengem Elektrizitéitswierk zu Iru. Zur selwechter Zäit hat si eng politesch Emissioun op *Kuku Raadio*. Vun 2001 bis 2004 huet d'Kaljulaid d'Regierung am Conseil de Surveillance vun der Estnescher Genomfondatioun *Eesti Geenivaramu* vertrueden.

Dono war si bis zu hirer Wal zur Staatspresidentin Representantin vun Estland beim Europäesche Rechnungshaff um Kierchbierg.

Den 3. Oktober 2016 gouf si zu der neier Staatspresidentin vun Estland gewielt. Den 10. Oktober 2016 huet si offiziell d'Nofolleg vum Toomas Hendrik Ilves ugetrueden. Si war déi éischt Fra an deem Amt.

## Um Spaweck

* CV um Site vum Europäesche Rechnungshaff
Vesta (Homonymie)

Mat **Vesta** kënne follgend Bgrëffer gemengt sinn:
* Vesta, eng réimesch Gëttin
* (4) Vesta, en Asteroid vun der Haaptceinture
* Vesta (Rakéit), eng franséisch Héichtefuerschungsrakéit
* eng éisträichesch Damplokomotiv vun 1840, kuckt: KFNB – Atlas a Vesta
* eng éisträichesch Damplokomotiv vun 1862, kuckt KFNB Ia 
* Vesta-Bitzmaschinnen, en däitsche Produzent vu Bitzmaschinnen
* Lada Vesta, en Autosmodell vu Lada
Institut Heliar

Den **Institut Heliar** an der Weilerbaach, am Hank vum Bësch *Fënnefter*, war e Sanatorium, dee vum Nicolas Neuens gegrënnt gouf an 1910 seng Dieren opgemaach huet.

Do goufen d'Patienten nom Neuens senger Method vum *integralen Naturismus* behandelt. Dës Kuer huet aus gesonder Ernierung, Openthalt an der frëscher Loft, Sonnebieder an duusse Waasserapplikatioune bestanen.

## Geschicht
Wéi den Neuens 1925 gestuerwen ass, gouf hien uewen am Park vum Sanatorium begruewen. Hien huet en testamentaresch dem Bistum vermaach. 1929 gouf d'Gebai vergréissert, fir bis zu 60 Patiente Plaz ze bidden, an 1933-34 nach eng Kéier, fir bis zu 100 Leit ënnerzebréngen. Et koum och eng nei Kapell bäi, mat Fënstere vum Kölner Glasmoler Anton Wendling.

Wärend dem Zweete Weltkrich hunn déi däitsch Okkupanten do fir d'éischt e Militärlazarett, an dono en Erhuelungsheem fir Membere vun der Marinn installéiert. Wärend der Ardennenoffensiv, am Dezember 1944, gouf d'Gebai schwéier duerch Granate beschiedegt.

1946 gouf et nees opgebaut a reparéiert, sou datt dat Joer drop nees Kueriste konnten empfaange ginn. Vun 1924 bis 1992 gouf et vun Elisabetherinnen ënnerhalen.

Dono stoung et e puer Joer eidel, iwwerdeems Pläng gemaach goufen, wéi et moderniséiert an den haitegen Uspréch entspriechend ëmgebaut kéint ginn.

1999 huet den OLAI d'Gestioun iwwerholl, fir Leit do ënnerzebréngen, déi Asyl ugefrot hunn. Bis zu 220 Leit kënnen ewell do wunnen. Zum Heem gehéiert och eng eege Schoul an eng Kichen, Gemeinschaftsraim, Sportsterrainen an eng Wäschkichen.

De Yann Tonnar huet do säin Dokumentarfilm *[[Weilerbach (Film)|Weilerbach]]* gedréint.

Enn 2017 gouf de *Centre Héliar* zougemaach, fir renovéiert ze ginn. D'Aarbechte sollte bis 2020 daueren, den Institut ass no de Renovatiounsaarbechten awer eréischt den 19. Oktober 2022 nees ageweit ginn.
Reuven Ramaty High Energy Solar Spectroscopic Imager

Den **Reuven Ramaty High Energy Solar Spectroscopic Imager (RHESSI)** (oder **Explorer 81**) ass e Weltraumteleskop vun der NASA mat Bedeelegung vun amerikaneschen a schwäizereschen Instituter an déngt zu der Sonnenobservatioun am Röntgen- a Gammaberäich. An där energieräicher elektromagnéitescher Stralung gi Sonnekorona a Sonneneruptiounen observéiert an déi physikalesch Mechanisme vun der Deelechervitesse an deenen Evenementer (d'Rekonnexioun) ënnersicht.

## Zweck
RHESSI observéiert d'Sonn am Röntgen- a Gammaberäich bei Energie vun 3&nbsp;keV bis 17&nbsp;MeV. Duerch e System vu Gitterkollimatoren a Verbindung mat der Rotatioun vum drallstabiliséierte Satellit kann d'Sonn mat enger Opléisung vu jee no Energieberäich 2 bis 36 Bousekonnen ënnersicht ginn. Déi benotzt a gekillten Hallefleederdetekteren hunn eng Energieopléisung tëscht 1&nbsp;keV bei niddregen a 5&nbsp;keV bei héijen Energien. Dës Kombinatioun vun héije raimlecher a spektraler Opléisung ass an dësem Energieberäich bei RHESSI fir d'éischt verwierklecht. Nieft der Sonneobservatioun ënnersicht d'RHESSI och Gammastralungspulsen, déi a Wiederregiounen op der Äerd gemaach ginn.

## Missiounsverlaf
De Start war de 5. Februar 2002 mat enger fligergestëtzter Pegasus-Rakéit. Den Drofliger vum Typ L-1011 war um 19:29 UTC vun der Cape Canaveral Air Force Station gestart. Den Ofworf war um 20:58 an der Mayport Drop Zon virun der Küst vu Florida bei .

Dee virdrun als High Energy Solar Spectroscopic Imager (HESSI) bekannte Satellit gouf den 29. Mäerz 2002 zu Éiere vum Astrophysiker Reuven Ramaty ëmbenannt. Déi am Ufank geplangt Liewensdauer war zwee Joer, d'Missioun gouf awer verlängert an dauert nach un.

## Kuckt och

* Weltraumteleskop

## Um Spaweck
* 
*  NASA Goddard Space Flight Center: RHESSI
* Astrophysikalisches Institut Potsdam: Reuven Ramaty High Energy Solar Spectroscopic Imager
*  The Reuven Ramaty High-energy Solar Spectroscopic Imager (RHESSI) (PDF, 30&nbsp;Seiten; 619&nbsp;kB)
Buedemstatioun

**Buedemstatioune** sinn Iwwerwaachungs- oder Observatiounsstatiounen op der Äerduewerfläch. Vun do gëtt d'Observatioun oder d'Telemetrie vu Fluchkierper bannen- oder baussenzeg vun der Äerdatmosphär gemaach.

Sou Fluchkierper si virun allem:
* Rakéiten, kënschtlech Äerdsatellitten a Raumsonden
* Fligeren, Ballonen a Radiosonden.

Den Zweck vun der Observatioun ka sinn:
* Iwwerwaachung vu Rakéiten- oder Satellittestarten
* Bestëmmung vu Fluch- oder Satellittebunnen duerch Funk, Radarstatiounen oder Spezialkameraen
* Empfang respektiv Iwwermëttlung vu Funksignaler oder Miessdaten
* Funkverbindung fir Radio oder Telefon
* Militäresch a Loftraumiwwerwaachung.

Zu de verschiddenen Aarte vu Buedemstatiounen zielen ë.&nbsp;a.:
* Mission Control Center
* Äerdfunkplazen, Relaisstatiounen, Orbita-System
* Radioteleskopen, Deep Space Network
* Fundamental-, Satellittestatiounen, Referenzstatiounen
* Radarstatiounen, Funkleetsystemer.

Fréier Systemer fir d'Bunnbestëmmung vu Satellitte waren ë.&nbsp;a. d'Funkmiessnetz Minitrack vun den USA an déi weltwäit verdeelt Moonwatch-Statiounen.

## Kuckt och
Will Arnett

De **William Emerson "Will" Arnett**, gebuer de 4. Mee 1970 zu Toronto an der Provënz Ontario, ass e kanadesche Filmschauspiller a Synchronspriecher. Hien huet seng Carrière als Filmschauspiller 1996 ugefaangen.

5-mol war hie fir e Primetime Emmy Award nominéiert.

## Filmographie (Auswiel)

* 2001: *[[Series 7: The Contenders]]*
* 2005: *[[Monster-in-Law]]*
* 2006: *[[Wristcutters: A Love Story]]*
* 2006: *[[Ice Age: The Meltdown]]*
* 2006: *[[RV (Film)|RV]]*
* 2006: *[[Let's Go to Prison]]*
* 2007: *[[Blades of Glory]]*
* 2007: *[[Grindhouse]]*
* 2007: *[[On Broadway]]*
* 2007: *[[Ratatouille (Trickfilm)|Ratatouille]]*
* 2007: *[[Hot Rod (Film 2007)|Hot Rod]]*
* 2007: *[[The Brothers Solomon]]*
* 2007: *[[The Comebacks]]*
* 2008: *[[Semi-Pro]]*
* 2008: *[[Horton Hears a Who!]]*
* 2008: *[[The Rocker (Film)|The Rocker]]*
* 2009: *[[Spring Breakdown]]*
* 2009: *[[Brief Interviews with Hideous Men]]*
* 2009: *[[Monsters vs. Aliens]]*
* 2009: *[[G-Force (Film)|G-Force]]*
* 2010: *[[When in Rome]]*
* 2010: *[[Jonah Hex (Film)|Jonah Hex]]*
* 2010: *[[Despicable Me]]*
* 2010: *[[Kari-gurashi no Arietti]]*
* 2014: *[[The Nut Job]]*
* 2014: *[[The Lego Movie]]*
* 2014: *[[Teenage Mutant Ninja Turtles]]*
* 2016: *[[Teenage Mutant Ninja Turtles: Out of the Shadows]]*
* 2016: **

## Um Spaweck
Frank Grillo

De **Frank Anthony Grillo**, gebuer den 8. Juni 1965 zu New York City am Bundesstaat New York, ass en US-amerikanesche Filmschauspiller. Hien huet seng Carrière 1993 ugefaangen.

Hie gouf mat senge Rollen an de Filmer *[[Minority Report]]*, *[[Pride and Glory]]*, *[[Mother's Day]]*, *[[Warrior (Film 2011)|Warrior]]* an anerer bekannt.

Fir de Film *[[The Grey]]* gouf hien 2013 fir de *Fangoria Chainsaw Awards* nominéiert.

Hien ass de Mann vun der Schauspillerin Wendy Moniz.

## Filmographie (Auswiel)

* 2002: *[[The Sweetest Thing]]*
* 2002: *[[Minority Report]]*
* 2008: *[[Pride and Glory]]*
* 2010: *[[Edge of Darkness]]*
* 2010: *[[Mother's Day]]*
* 2010: *[[My Soul to Take]]*
* 2011: *[[Warrior (Film 2011)|Warrior]]*
* 2011: *[[The Grey]]*
* 2012: *[[Lay the Favorite]]*
* 2012: *[[End of Watch]]*
* 2012: *[[Disconnect (Film)|Disconnect]]*
* 2012: *[[Zero Dark Thirty]]*
* 2013: *[[Intersections]]*
* 2013: *[[Homefront]]*
* 2014: *[[Captain America: The Winter Soldier]]*
* 2014: *[[The Purge: Anarchy]]*
* 2015: *[[Demonic (Film)|Demonic]]*
* 2016: *[[Captain America: Civil War]]*
* 2016: *[[The Purge: Election Year]]*
* 2017: *[[Zhan lang 2]]*
* 2017: *[[Wheelman (Film)|Wheelman]]*
* 2017: *[[Beyond Skyline]]*

## Um Spaweck
San Rocco al Porto

**San Rocco al Porto** ass eng italieenesch Gemeng mat 3.578 Awunner (2010) an der Lombardei op der lénkser Säit vum Po am Po-Flaachland.

## Persoune vu San Rocco al Porto
* Domenico Mezzadri, Bëschof vun Chioggia vun 1920 bis 1936.

## Um Spaweck

* San Rocco op der Websäit vu Lombardia Beni Culturali
Domenico Mezzadri

Den **Domenico Mezzadri**, gebuer den 30. Januar 1867 zu San Rocco al Porto an Italien, a gestuerwen den 8. Dezember 1946 zu Chioggia, war en italieenesche Bëschof.

De Mezzadri gouf den 11. August 1889 zum Paschtouer geweit.

Den 2. Juli 1920 huet de Benoît XV. hien als Weibëschof vu Chioggia a Venetien ernannt.

## Um Spaweck
* Den Domenico Mezzadri op Catholic Hierarchy
* Websäit vum Bistum Chioggia
GEOS (NASA)

**GEOS** (**Geodetic Earth Orbiting Satellite**) war eng Serie vun dräi amerikanesche geodetesche Fuerschungssatellitte vun der NASA.

Déi éischt béid GEOS-Satellitten (gestart 1965 an 1968) goufen ënner dem Explorer-Programm entwéckelt. Si hunn iwwer eng Positiounsstabiliséierung duerch e Schwéieregradient verfüügt an eng Energieversuergung iwwer Solarzellen. D'GEOS-Satellitte waren déi éischt Missiounen am National Geodetic Satellite Program.

D'Ausrëschtung bestoung aus enger Zuel vun opteschen a Funk-Systemer (dorënner och jee en Transponder fir d'SECOR-System) zu der exakter Bunnverfollegung souwéi Laser-Reflekteren. Als *aktiv Satellitte* ware s'eng Weiderentwécklung vun der Anna 1B-Sond a konnte kuerz Serië vu sechs bis aacht hell Liichtblëtzer verschécken. Déi goufe vu Buedemstatiounen synchron virum Stärenhannergrond fotograféiert (Stellartriangulatioun), fir duerch genee Richtungsmiessung groussraimeg Vermiessungsnetzer opzebauen.

Zil vun de Missioune war d'Vermoosse vun ausgewielten Observatiounspunkte mat enger Genauegkeet vun zéng Meter an engem dräidimensionalen Koordinatesystem mam Masseschwéierpunkt vun der Äerd als Mëttelpunkt. Weider gouf d'Struktur vum irregulären Äerdgravitatiounsfeld an d'Lag vun de grousse Gravitatiounsanomalien bestëmmt.

De **GEOS-3**-Satellit (wéinst de vergréisserten Aufgaben och **Geodynamics Experimental Ocean Satellite**) genannt, war eng verbessert Versioun vun de béiden éischte Satellitten. De GEOS-3 war net méi en Deel vum Explorer-Programm. Zousätzlech zu der Aufgabenstellung vun de Virgänger war duerch e Radar-Altimeter eng prezis Miessung vun den Ozeanhéichte méiglech, wat eng weider Verbesserung vum Äerdgravitationsmodell erméiglecht huet. Zousätzlech gouf e Bunnverfollegungsexperiment mam experimentellen Kommunikatiounssatellit ATS 6 erreecht. Eng verbessert Versioun vum GEOS-3-Satellit gouf vun der US Navy ënner dem Numm Geosat gestart.

## Satellitten am GEOS Programm
* **GEOS 1 (Explorer 29)** (virum Start **GEOS A**) gouf de 6. November 1965 vum Cape Canaveral aus mat enger Delta-E-Rakéit an de Weltraum bruecht.
* **GEOS 2 (Explorer 36)** (virum Start **GEOS B**) gouf den 11. Januar 1968 vu Vandenberg (Kalifornien) mat enger Delta-E-Rakéit gestart.
* **GEOS 3** (virum Start **GEOS C**) gouf den 9. Abrëll 1975 och vu Vandenberg op enger Delta-1410-Rakéit gestart.

## Kuckt och

* Explorer-Programm

## Um Spaweck
*  NSSDC:GEOS 1 
*  NSSDC:GEOS 2
*  NSSDC: GEOS 3
DIAURA

**DIAURA** (oder Diaura, op Japanesch: ディオーラ) ass eng japanesch Museksgrupp aus der Prefektur Tokio, déi 2010 vum Sänger a Gittarist *yo-ka* gegrënnt gouf. De Stil vun der Grupp ass Visual Kei an Alternative Metal.

D'Membere sinn de yo-ka (Gesank), de Kei(佳衣) (Gittar), de Shōya(翔也) (Bass), den Tatsuya(達也) (Batterie) an de Yuu(勇) (Batterie, 2010–12).

## Discographie

### Albumen
* 2012: *[[GENESIS (Album vum DIAURA)|GENESIS]]*
* 2013: *[[FOCUS (Album vum DIAURA)|FOCUS]]*
* 2014: *Triangle*

### EPen
* 2011: *[[DICTATOR (EP vum DIAURA)|DICTATOR]]*
* 2013: *REBORN*
* 2016: *MY RESISTANCE*

### Singelen
* 2011: *失翼の聖域*
* 2011: *Beautiful Creature*
* 2011: *メビウスリング*
* 2011: *Imperial "CORE"*
* 2011: *MASTER*
* 2012: *Reason for Treason*
* 2012: *to ENEMY*
* 2012: *Evils*
* 2013: *Whiteness*
* 2013: *SIRIUS/Lily*
* 2013: *失翼の聖域*
* 2014: *メナス/境界線*
* 2014: *Silent Majority*
* 2014: *ホライゾン*
* 2014: *blind message*
* 2015: *RUIN*
* 2015: *INFECTION*
* 2016: *ENIGMA*
* 2016: *月光*

### Live-Albumen
* 2011: *独-DICTATOR-裁*
* 2012: *Judgment Day*
* 2013: *Dictatorial Garden Akasaka*
* 2014: *完全独裁領域渋谷公会堂*
* 2015: *Vanishing the Triangle Vision*
* 2016: *Route of Infection*

### Kompilatiounsalbumen
* 2015: *INCOMPLETE*

## Um Spaweck
* Offiziell Websäit 

__NOTOC__
Explorer 35

Den **Explorer 35** (bekannt och als **IMP-E** oder **AIMP E**) war en drallstabiliséierte Satellit fir d'Erfuerschung vum Magnéitfeld am Äerdmoundorbit. Si ass den 19. Juli 1967 mat enger Delta-E gestart ginn. Am Géigendeel zum Explorer 33 huet den Explorer 35 de Moundorbit erreecht a gouf de 24. Juni 1973 ausser Betrib geholl.

## Kuckt och

* Explorer-Programm
Tom Wirtgen

Den **Tom Wirtgen**, gebuer de 4. Mäerz 1996 an der Gemeng Dippech, ass e lëtzebuergesche professionelle Vëlossportler.

Hien ass Member vum Vëlosclub Leopard Development. 2014 huet hie Lëtzebuerg beim Grand Prix François-Faber vertrueden.

Hien ass de Brudder vum Luc Wirtgen deen och Vëlossportler ass. 
## Kuckt och
Leweck

**Leweck** ass e Familljennumm, deen etymologesch op eng germaniséiert Schreifweis vum franséischen Numm Lévêque (resp. Varianten dovun, wéi Leveque) zeréckgeet.

Zu Lëtzebuerg hunn am Joer 1930 29 Awunner sou geheescht.

Ë.&nbsp;a. follgend Persounen heeschen oder housche sou:
* Alphonse Leweck (* 1981), e lëtzebuergesche Foussballspiller.
* Charles Leweck (* 1983), e lëtzebuergesche Foussballspiller.
* Roger Leweck, e lëtzebuergeschen Handballspiller.
* Gus Williams, gebuer als Gustave Wilhelm Leweck*,* Jr., en US-amerikanesche Vaudeville-Schauspiller a Songwriter.

## Kuckt och
* Lewek
Malget

**Malget** ass e Familljennumm, deen etymolgesch eng germaniséiert Form vu *Maillet* ass, wat "klengen Hummer" bedeit, an deemno ursprénglech eng Kéier eng Persoun bezeechent huet, déi mat sou engem Hummer ze dinn hat (Handwierker, Zaldot,...).

Zu Lëtzebuerg hunn am Joer 1880 85 Leit sou geheescht, 1930 waren et der 108 an 1981 hirer 91.

Follgend Persounen hunn esou een Numm:
* Claude Malget, e lëtzebuergesche Kompetitiounskutschefuerer am Duebelspänner.
* Jean Malget (1931–2017), e lëtzebuergesche Priister, Lokal- a Kierchenhistoriker.
* Kevin Malget (* 1991), e lëtzebuergesche Foussballspiller.
* Théo Malget (* 1961), e lëtzebuergesche Foussballspiller.
Ljudmila Iwanowna Iwanowa

D**'Ljudmila Iwanowna Iwanowa** (op Russesch: Людмила Ивановна Иванова), gebuer den 22. Juni 1933 zu Moskau, a gestuerwen och do de 7. Oktober 2016, war eng russesch Theater- a Filmschauspillerin.

1989 krut si den Titel Vollekskënschtlerin vun der RSFSR. Si war d'Grënnerin vum lokale Kannertheater *Ekspromt*.

## Um Spaweck
Energetic Particles Explorer

Den **Energetic Particles Explorer** (**EPE**, ufanks och *S-3*) war eng Serie vu véier Fuerschungssatellitten am Explorer-Programm vun der NASA. Si hu gelueden Deelercher am Äerdmagnéitfeld an am Sonnewand ënnersicht.

Fir d'Ënnersich vun der Stralenceinture z'erméigleche goufen d'Satellitte vun der Cape Canaveral Air Force Station mat Delta-Rakéiten an déi héichelliptesch Ëmlafbunne bruecht.

Den Explorer 15 huet speziell déi beim Starfish-Prime-Kärwaffentest, entstane kënschtlech Stralungsceinture erfuerscht.

## Opbau
D'Satellittestruktur hat d'Form vun engem oktogonale Prisma, deen op der ënneschter Säit mat engem koneschen Adapter zu der Drorakéit hin ofgeschloss huet. Véier wandmillenaarteg installéiert Solarzellenausleeër goufen nom Start ausgefaalt an hu fir d'Energie gesuergt. Op der ieweschter Säit war op engem Mast e Magnéitometer fixéiert.

D'Satellitte vun der EPE-Serie ware spinstabiliséiert.

Instrumenter am Satellit waren: Magnéitometer souwéi verschidde Protonen-, Elektronen- a Plasma-Detekteren.

## Missiounen

## Kuckt och

* Explorer-Programm

## Um Spaweck
* EPE bei Gunter's Space Page
Pierre Tchernia

De **Pierre Tchernia**, gebuer den 29. Januar 1928 zu Paräis als * Pierre Tcherniakowski*, an och do den 8. Oktober 2016 gestuerwen, war e franséischen Dréibuchauteur, Regisseur, Filmproduzent, Moderateur, Animateur a Schauspiller.

Hie war iwwer en halleft Joerhonnert op der franséischer Televisioun aktiv, vun den éischten Noriichtesendungen 1949, wouvunner hien ee vun den éischte Speaker war, iwwer Diskussiouns-, Quiz- a Museksemissiounen, déi e moderéiert huet, bis hin zu där iwwer Kino (hien hat de Spëtznumm *Monsieur Cinéma*) an zulescht Nostalgie-Sendungen, wou populär (Televisiouns-)Evenementer vun de vergaangene Joerzéngten Revue passéiert goufen.

Als Frënd vum René Goscinny a vum Albert Uderzo huet hien d'Dréibicher vu véier Astérix-Filmer geschriwwen, a gouf vun hinnen an deem engen oder anere Comic karikéiert.

Hien huet och Dréibicher fir e puer Spillfilmer geschriwwen, bei e puer (dorënner *Le Viager* a *Les Gaspards*) och d'Regie gefouert, an hat déi eng oder aner méi kleng Roll a Kinos- oder Tëleesfilmer.

## Filmographie
### Kino
#### als Regisseur

* 1971: *[[Le viager]]* - Haaptacteuren: Michel Serrault, Michel Galabru
* 1974: *[[Les Gaspards]]* - Haaptacteuren: Michel Serrault, Philippe Noiret
* 1979: *[[La gueule de l'autre]]* - Haaptacteuren: Jean Poiret, Michel Serrault, Curd Jürgens
* 1988: *[[Bonjour l'angoisse]]* - Haaptacteuren: Michel Serrault, Guy Marchand

## Gielchen
*

## Um Spaweck
Module informatique de signalisation et de traitement des alarmes

De **Module informatique de signalisation et de traitement des alarmes** ofgekierzt **MISTRAL** ass en Alarmsystem vun der SNCF um Stellwierk *[[Gare Marseille-Saint-Charles|Marseille-Saint-Charles]]*. De System geréiert Äerdbiewenalerten an Alerte fir meteorologesch Geforen, wéi besonnesch staarken transverale Wand deen op der neier Mëttelmierstreck opdauche kann.
Bunnvitess

**Bunnvitess** ka fir follgend Begrëffer gebraucht ginn:
* d'Vitess vun engem Objet op engem Wee, kuckt Vitess.
* d'Vitess vun engem Himmelskierper op senger Ëmlafbunn, kuckt Bunnvitess (Astronomie).
* d'Vitess vun enger Rakéit op hirer ballistescher Bunn.

## Kuckt och
* Vitess iwwer Buedem
Explorer 4

Den **Explorer 4** war e Satellit vum Explorer-Programm vun der NASA. E gouf de 26. Juli 1958 mat enger Juno I-Rakéit an eng Ëmlafbunn transportéiert. D'Aarbechtsgrupp ëm den James Van Allen hat de Satellit mat Moossinstrumenter gefëllt, déi detailléiert Miessunge vu geluedenen Deelercher (Protonen an Elektronen) am Magnéitfeld vun der Äerd erméiglecht hunn. D'Defense Advanced Research Projects Agency (DARPA) vum amerikaneschen Arméisministère huet de Satellit fir d'Erfuersche vun der Van-Allen-Ceinture an d'Auswierkunge vun Nuklearexplosiounen op d'Ceinture souwéi och op d'Magnéitosphär vun der Äerd benotzt. D'Telemetrie vum Satellit huet déi dräi Atombommentester vun der Operatioun Argus analyséiert. D'Missioun gouf sechs Méint laang virun der Ëffentlechkeet geheim gehalen.

D'Interpretatioun vun den Date gouf wéinst onerwaartem Trëndele vum Satellit erschwéiert. Déi Lescht Signaler goufen de 5. Oktober 1958 gesent. No 454 Deeg am Orbit ass den Explorer 4 den 23. Oktober 1959 an der Äerdatmosphär vergloust.

## Kuckt och

* Explorer-Programm
* Lëscht vun onbemannte Raumfaartmissiounen
* Sputnik

## Um Spaweck
* Lëscht vun den Explorer-Missioune vun der NASA
Ranger 2

D**'Ranger 2** war wéi hire Virgänger Ranger 1 eng Raumsond vun der NASA fir d'Erprouwung vu wëssenschaftlechen Instrumenter. De Start war den 18. November 1961 u Bord vun enger Atlas-Agena-B-Rakéit vun der Startramp LC-12 op der Cape Canaveral Air Force Station.

U Bord hat d'Sond ënner anerem Experimenter fir d'Observatioun vun der kosmescher Stralung an dem Äerdmagnéitfeld. Si hat e Gewiicht vun 304&nbsp;Kilogramm. Den Opbau war bal identesch mat Ranger&nbsp;1. Alle béid goufen am Block-I-Design gebaut.

Nom erfollegräiche Start an d'Erreeche vun der Parkbunn op engem 130 bis 150&nbsp;km héije Äerdorbit sollt eng nei Zündung d'Sond op eng staark elliptesch Bunn bréngen. Wéinst enger Feelfunktioun konnt d'Uewerstuf net zünden. Doduerch konnt Ranger&nbsp;2 net déi gewënschten Héicht erreechen a war den 20. November 1961 an der Äerdatmosphär vergloust. Trotz der feelgeschloener Zündung hat d'NASA d'Missioun als Deelerfolleg notéiert, well bewise konnt ginn, datt et technesch méiglech ass, Experimenter respektiv Miessunge vun der Äerd aus ze starten a Resultater ze kréien.

## Kuckt och

* Lëscht vun de kënschtlechen Objeten um Äerdmound

## Literatur
* Werner Büdeler: *Monde von Menschenhand*, Säit 196 bis 198

## Um Spaweck
* Bernd Leitenberger: D'Ranger Moundsonden
*  Nasa Websäit iwwer Ranger 2
Mannelli

**Mannelli** ass de Familljennumm vun ë.&nbsp;a. follgende Persounen:
* Caesar Mannelli (1897–1936), en US-amerikanesche Rugbyspiller.
* Carlo Mannelli (1640–1697), en italieenesche Violonist a Komponist.
* Filippo Amantea Mannelli (1878–1964), en italieeneschen Dichter, Jurist a Philosoph.
* Italo Mannelli (* 1933), en italieenesche Physiker.
* Luigi Mannelli (* 1939), en italieenesche Waasserballspiller.
* Luigi Mannelli (1803–1872), en italieenesche Politiker.
* Mario Mannelli (1915–?), en italieenesche Foussballspiller.
* Massimo Mannelli (* 1956), en italieenesche Golfspiller.
* Maurizio Mannelli (1930–2014), en italieenesche Waasserballspiller.
* Piero Mannelli (1896–?1970er), en italieeneschen SS-Generol.
* Remo Mannelli (* 1942), e lëtzebuergesche Fechter.
* Riccardo Mannelli (* 1955), en italieenesche Moler an Designer.
* Romain Mannelli (* 1951), e lëtzebuergesche Fechter.

## Kuckt och
* Mannelli, eng italieenesch Adelsfamill vu Florenz.
* Manelli (Homonymie).
Cape Canaveral AFS Launch Complex 12

De **Cape Canaveral AFS Launch Complex 12 (LC-12)** war eng Startramp vun der Cape Canaveral Air Force Station op Merritt Island um Cape Canaveral a Florida. Si gouf vun Enn vun den 1950er bis Enn vun den 1960er Joren haaptsächlech fir d'Starten, d'Test- an Entwécklungsflich vun der Atlas-Interkontinentalrakéit benotzt.

D'NASA huet och vun der LC-12 déi verschiddenst Notzlaaschte gestart. Sou goufen zwou vun de fréiere Pioneer-Moundsonden an all d'Ranger-Moundsonde vun do gestart. Och véier Mariner-Sonde goufe vun der LC-12 gestart.

1967 gouf d'LC-12 zesumme mat de Schwësterstartrampen LC-11 an LC-14 offiziell ausser Betrib geholl.

## Startlëscht

## Kuckt och

## Um Spaweck
*  Encyclopedia Astronautica: LC-12
Horst Caspar

Den **Horst Caspar**, gebuer als *Horst Joachim Arthur Caspar* den 20. Januar 1913 zu Radegast, a gestuerwen de 27. Dezember 1952 zu Berlin, war en däitsche Schauspiller.

## Filmographie
* 1940: *[[Friedrich Schiller - Triumph eines Genies]]* - Regie: Herbert Maisch - Haaptacteuren: Heinrich George, Lil Dagover
* 1945: *[[Kolberg (Film)|Kolberg]]* - Regie: Veit Harlan - Haaptacteuren: Heinrich George, Kristina Söderbaum
* 1949: *[[Begegnung mit Werther]]* - Regie: Karlheinz Stroux - Haaptacteuren: Heidemarie Hatheyer, Paul Klinger
* 1950: ** - Regie: Helmut Käutner - Haaptacteuren: O.E. Hasse, Hans Leibelt

## Um Spaweck

* Filmportal.de
Explorer 7

Den **Explorer 7** (oder **S1-a**) ass e Satellit vum Explorer-Programm vun der NASA. Si gouf den 13. Oktober 1959 mat enger Juno II-Rakéit vu Cape Canaveral aus an eng Ëmlafbunn geschoss. Si gouf gebaut, fir d'Sonnestralung am Röntgen- an am Lyman-alpha-Beräich, souwéi kosmesch Deelerchersstralung z'erfaassen. Weider Ziler sollte gesammelt Daten iwwer Aschléi vu Mikrometeoritten, molekulart Sputtern an de Wäermeaustausch tëscht der Äerd an hirer Atmosphär sinn. Besonnesch hat si mat Hellëf vum Radiometer, dee vum Verner E. Suomi an Robert Parent entwéckelt gouf, déi éischt Daten zum Energieétat vun der Äerd opzehuelen an hat domat den Ufank vun der satellittegestëtzter Klimafuerschung markéiert. De Suomi a säin Team benotzten déi Daten ënner anerem, fir d'Bedeitung vun de Wolleke fir d'Weltklima ze ënnersichen.

De Satellit sendete hat bis de Februar 1961 kontinuéierlech Date op d'Äerd geschéckz a war dann de 24. August 1961 ausgefall. Hie kreest nach ëmmer op sengem Orbit.

## Kuckt och

* Explorer-Programm
* Lëscht vun onbemannte Raumfaartmissiounen
Claude Streicher

De **Claude Streicher**, gebuer 1970, ass e lëtzebuergeschen Autoscoureur a Rallyepilot.

Hien huet 2011 um Rallye de Luxembourg zesumme mat der Christine Bellantuono matgemaach, a koum op déi 1. Plaz.

## Kuckt och
Juno II (Rakéit)

D**'Juno-II**-Rakéit war d'Folleg vun der Mëttelstreckerakéit PGM-19 Jupiter. Si bilt d'Grondstuf vun der Juno II a war fir dësen Zweck ëm 0,91 m verlängert ginn. Als Dreifwierk koum e kardanesch opgehaangene Rocketdyne S-3D zum Asaz, dat spéider nëmmen e bëssi modifizéiert och an der Thor zum Asaz koum. Op der éischter Stuf waren zwou oder dräi Feststoffuewerstufen, déi schonn an der Juno I benotzt goufen. Si goufen nom Ausbrenne vun der éischter Stuf (182 s nom Start) per Radioimpuls vum Kontrollzentrum aus gezünnt, wat duerch eng Funkstéierung zum Verloscht vum Explorer S-46 gefouert hat. D'Variant mat nëmmen zwou Uewerstufe gouf nëmmen eemol zum Feelstart vum Beacon-2-Satellit benotzt.

D'Juno II gouf an de Joren 1958 bis 1961 nëmme vu Cape Canaveral aus gestart. Vun zéng Starten waren nëmme véier erfollegräich.

Rakéite vun deem Typ haten zwou Pioneer-Moundsonde (ee Feelstart wéinst virzäitegem Brennschluss vun der éischter Stuf), siwen Explorer-Satellitten (véier Feelstarten) an ee Beacon-Satellit (Feelstart) transportéiert.

D'Juno II konnt 41&nbsp;kg op eng niddreg Äerdëmlafbunn oder 6&nbsp;kg op eng interplanetar Bunn transportéieren.
Wéinst hirer klenger Leeschtung gouf et keng weider Entwécklung vun dësem Rakéitentyp.

## Technesch Daten

## Startlëscht

Déi vollstänneg Startlëscht vun der Juno-II-Rakéit. 

 Bruttogewiicht = (Satellitten + Adapter, Gehäis a.s.w.)

 NET zwangsleefeg den Zilorbit vun der Noutzlaascht - mä d'Bunn op där d'Notzlaascht vun der Uewerstuf ausgesat soll ginn.

## Kuckt och

* Pioneer-Programm
* Explorer-Programm
* Lëscht vun den Explorer-Missiounen
* Lëscht vun onbemannte Raumfaartmissiounen

## Um Spaweck

* http://www.astronautix.com/lvs/jupiter.htm
Huell Howser

Den **Huell Burnley Howser**, gebuer den 18. Oktober 1945 zu Gallatin am Bundesstaat Tennessee, a gestuerwen de 7. Januar 2013 zu Palm Springs am Bundesstaat Kalifornien, war en US-amerikaneschen Tëleesmoderateur a Schauspiller, Produzent a Synchronspriecher.

Hie war bekannt als de Produzent a Moderateur vun der lokaler Tëleesemissioun *[[California's Gold]]*. 2011 gouf den Howser de Michael Landon Award (ee vun de Young Artist Awards) als Moderateur vun dëser Show gewonnen.

## Um Spaweck
Mykologie

D**'Mykologie** (vum griichesche *mýkēs* 'Pilz' + *-logie* 'Wëssenschaft') ass en Deelgebitt vun der Biologie, dat sech mat der Erfuerschung vun de Pilze befaasst.

## Um Spaweck
Félix Servais

De **Félix Servais**, gebuer de 26. Mee 1873 zu Miersch, a gestuerwen den 10. Februar 1916 an der Gemeng Eech, war e lëtzebuergeschen Affekot, Magistrat an Auteur vun Theaterstécker.

## Liewen
De Felix Servais huet als Kand seng Eltere verluer an ass bei senger Groussmamm Edmine Collart opgewuess. Nom Stater Atheneum huet hien zu Paräis Droit studéiert. Vun 1898 un huet hien als Affekot an als Geriichtsassistent fir d'Gestioun vu Faillittë geschafft. E puer Joer drop gouf hie Friddensriichter zu Klierf, huet awer scho kuerz dono misse wéinst enger *Affaire de moeurs* zerécktrieden.

Hie goung op Bréissel an huet do probéiert, als Dichter ze liewen. Veraarmt a krank koum hie kuerz viru sengem Doud hannescht op Lëtzebuerg.

Ier en d'Land verlooss hat, war hien an enger ganzer Rëtsch vu Veräiner engagéiert, wéi dem *[[Touring Club luxembourgeois]]*, dem Vëlos- an Automobilclub *La Rapide* an an der *Union dramatique*.

Hie war en Neveu vum Emmanuel Servais.

## Wierker
**Lucine* (~1996-98, onverëffentlecht)
* *La Fille de l'Emir* (~1996-98, onverëffentlecht)
* *Le duc de Saint-Firmont*(fir d'éischt den 11. Mäerz 1906 opgefouert)
* eng ganz Rëtsch Gedichter, Préfacen a Geleeënheetstexter, wéi z.&nbsp;B. *Boutade sur le conte de Mélusine* (1898), *La bicyclette de Marie* (1899), *Une foi bretonne* (1901), *L'artiste* (1901), *Kermesse Flamande* (1902), *La Saint-Barthélemy* (1905).

## Um Spaweck
* "Félix Servais", in *Biographie nationale*, vol. 20, S. 630ff.
Bohr (Moundkrater)

De **Bohr** ass en Aschlagkrater um westlechste Rand vun der viischter Moundsäit. Hien ass dofir, wann iwwerhaapt, nëmme staark verzerrt vun der Äerd aus ze gesinn. 
Am Nordoste beréiert hien de Wall vum Vasco da Gama, an am Nordweste läit de Krater Einstein. 
De Kraterrand ass staark erodiert an deelweis vu méi jonke Krateren iwwerlagert.

De Krater Bohr gouf 1964 vun der IAU offiziell nom dänesche Physiker Niels Bohr genannt.

Südwestlech vum Bohr läit de Mounddall **Vallis Bohr**.

## Um Spaweck
* http://planetarynames.wr.usgs.gov/images/Lunar/lac_55_wac.pdf Kaarteblad Nr. 55
Andrzej Wajda

Den **Andrzej Witold Wajda**, gebuer de 6. Mäerz 1926 zu Suwałki, a gestuerwen den 9. Oktober 2016 zu Warschau, war e polnesche Film- an Theaterregisseur.

International ass e fir seng Filmer bekannt, déi en am Ausland gedréint huet, wéi Danton (1983), mam Gérard Depardieu, oder *[[Eine Liebe in Deutschland]]* (1984), oder och fir seng Trilogie iwwer d'Protestbeweegeung ëm d'Gewerkschaft Solidarność an d'Demokratiséierung an den 1970er/1980er Joren (*[[Człowiek z marmuru]]* (1977), *[[Człowiek z żelaza]]* (1981) a *[[Wałęsa - Człowiek z nadziei]]* (2007)). Fir *Złowiek z żelaza* ("Den eisene Mann") krut hien 1981 d'Gëlle Palm zu Cannes, an 2000 gouf hie mat engem Éieren-Oscar ausgezeechent.
## Filmographie (Auswiel)
* 1958: *[[Popiół i diament]]*
* 1959: *[[Lotna]]* 
* 1961: *[[Powiatowa lady Makbet]]* 
* 1962: *[[L'amour à 20 ans]]* (Episod: *Varsovie*)
* 1965: *[[Popioły]]* 
* 1968: *[[Bramy raju]]* 
* 1970: *[[Brzezina]]*
* 1977: *[[Człowiek z marmuru]]*
* 1979: *[[Panny z Wilka]]* 
* 1981: *[[Człowiek z żelaza]]*
* 1983: *[[Danton (Film 1983)|Danton]]* 
* 1983: *[[Eine Liebe in Deutschland]]*
* 1988: *[[Les possédés]]* 
* 1994: *[[Nastasja (Film)|Nastasja]]* 
* 1995: *[[Wielki tydzień]]*
* 2007: *[[Katyń (Film)|Katyń]]*
* 2009: *[[Tatarak]]* 
* 2016: *[[Powidoki]]*

## Bibliographie
* Andrzej Wajda: *Meine Filme. Erfahrungen aus 30 Jahren Filmschaffen.* Benziger, Zürich 1987 u.ö. ISBN 3-545-34072-4

## Um Spaxweck

* Andrzej Wajda
Proclus (Moundkrater)

De **Proclus** ass e jonken Aschlagkrater um Äerdmound westlech vum Mare Crisium op der Ostgrenz vum Palus Somni. Hie läit südlech vum terrasséierte Krater Macrobius a westnordwestlech vum iwwerspullte Krater Yerkes. Tëscht dem Proclus an dem Yerkes leien d'Virbierger Olivium a Lavinium.

De Kraterrand gesäit fënnefeckeg aus an hieft sech net besonnesch iwwer den Terrain ronderëm aus. De Krater huet eng héich Albedo, déi soss nëmme vum Krater Aristarchus iwwertraff gëtt.

De Krater huet e risegt Stralesystem, dat iwwer 600 Kilometer grouss ass. D'System ass asymmetresch, woubäi déi gréisst Stralen no Nordwesten, Nordnordosten an Nordoste weisen. Op engem Bou am Südweste si keng erausgeworfen Aschlagstécker ze fannen, wat op e niddregen Aschlagswénkel hindeit.

## [[Niewekrater]]en

## Um Spaweck
* SkyTrip: Proclus
* Den Aschlagkrater Proclus (ënne riets) a seng Ëmgéigend
Yerkes (Moundkrater)

De **Yerkes** ass en Aschlagkrater no beim westleche Rand vum Mare Crisium um Äerdmound. Hie läit westlech vum Krater Picard a südlech vum Krater Peirce. Am Südoste sinn d'Kratere Greaves a Lick um Marerand.

A fréierer Zäit gouf de Krater banne bal ganz vu Lava iwwerschwemmt, sou datt nëmmen nach e flaache Rescht vum fréiere Kraterrand iwwer d'Mare erauskuckt. De Rand ass a senge westlechen an südlechen Deeler am breetsten, wärend de Rand am Oste bal net ze gesinn ass an nëmmen nach e schwaache Bou op der Mounduewerfläch drop hiweist. De Kraterbuedem ënnerscheet sech a senger Albedo net vum nogeleeëne Moundmier, sou datt sech d'Formatioun kaum vun der Ëmgéigend ofhieft.
Vum Nordrand leeft en niddrege Biergzuch an nord-nordwestlecher Richtung bei de Satellittekrater 'Yerkes E'.

## [[Niewekrater]]

## Um Spaweck
* Yerkes auf The-Moon Wiki
* Krater Yerkes am "Digital Lunar Orbiter Photographic Atlas of the Moon"
* De Krater Yerkes uewe lénks mat senger Ëmgéigend
Picard (Moundkrater)

De **Picard** ass en Aschlagkrater op der nordëstlecher viischter Äerdmoundsäit um Plang vum Mare Crisium, ëstlech vum Krater Yerkes a südlech vum Peirce. 
De Kraterrand ass schaarf, den Zentrum huet ausgeprägte konzentresch Strukturen.

## [[Niewekrater]]en

De Krater gouf 1935 vun der IAU offiziell nom franséischen Astronom Jean Picard genannt.

## Um Spaweck
* Picard op The-Moon Wiki
* De Krater Picard (uewe Mëtt) a seng südlech Ëmgéigend